
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός διατηρητέου του κτιρίου που βρίσκεται στην οδό 
Αγ. Γεωργίου αρ. 61 στην πόλη της Μυτιλήνης της νήσου Λέ¬ 
σβου, φερόμενο ως ιδιοκτησία Πολυξένης Κουτρουμπίλα, και 


καθορισμός ειδικών όρων και περιορισμών δόμησης. ....... 1. 

Έγκριση γενικού πολεοδομικού σχεδίου του οικισμού Σχηματαρίου 

της Κοινότητας Σχηματαρίου (Ν. Βοιωτίας). ... 2 

Χαρακτηρισμός ως διατηρητέου του κτιρίου που βρίσκεται στον Οι¬ 
κισμό Αγ. Γεωργίου Νηλείας (Ν. Μαγνησίας) και καθορισμός ει¬ 
δικών όρων και περιορισμών δόμησης.. 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 4043 (1) 

Χαρακτηρισμός διατηρητέου του κτιρίου που βρίσκεται στην οδό Αγ. 

Γεωργίου αρ. 61 στην πόλη της Μυτιλήνης της νήσου Λέσβου, φερό¬ 
μενο ως ιδιοκτησία Πολυξένης Κουτρουμπίλα, και καθορισμός ειδι¬ 
κών όρων κάι περιορισμών δόμησης. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός Κανονι¬ 
σμός» (ΦΕΚ 210/Α’/85) κάι ειδικότερα τα άρθρα 3 και 4 (παρ. 2) αυ¬ 
τού, όπως τροποποιήθηκε με τις διατάξεις του Ν. 1772/88 «Τροποποί¬ 
ηση των διατάξεων του Ν. 1577/85 Γενικός Οικοδομικός Κανονι¬ 
σμός» και άλλες σχετικές διατάξεις» (ΦΕΚ 91/Α’/88). 

2. Το αρ. 1/86 Π.Δ/γμα «Καθορισμός αρμοδιοτήτων Υπουργείου 
Αιγαίου» (ΦΕΚ 1/Α'/86) και ειδικότερα τα άρθρα 2 (παρ. 3, εδ. ζ, περ. 
αα) και 5 αυτού. 

3. Το αρ. 359/86 Π. Δ/γμα «Οργανισμός Υπουργείου Αιγαίου» 
(ΦΕΚ 158/Α/86) και ειδικότερα το άρθρο 5 (παρ. 1, Ε και παρ. 2, Ε, 
8) αυτού. 

4. Το αρ. 51/88 Π. Δ/γμα «Οργανισμός Υπουργείου Περιβάλλο¬ 
ντος Χωροταξίας και Δημοσίων Έργων» (ΦΕΚ 19/Α'/1988) και ειδι¬ 
κότερα το άρθρο 5 (παρ. 1, εδ. γ' και παρ. 2, εδ. γ') αυτού. 

5. Την αρ. 2497/10.4.89 απόφαση του Υπουργού Αιγαίου «Μετα¬ 
βίβαση αρμοδιοτήτων στο Γενικό Γραμματέα και του δικαιώματος να 
υπογράφουν Με εντολή Υπουργού στους Προϊσταμένους Δ/νσεων και 


Τμημάτων του Υπουργείου Αιγαίου» (ΦΕΚ 246/Β'/11.4.89). 

6. Τα δικαιολογητικά του φακέλου του θέματος που διεβίβασε με το 
αριθ. πρωτ. Π.3781/23.5.1989 το τμήμα Πολεοδομίας και Πολεοδο- 
μικών Εφαρμογών Λέσβου στο Τμήμα Πολιτιστικής Ανάπτυξης της Δ/ 
νσης Περιφερειακής Ανάπτυξης του Υπουργείου Αιγαίου (αρ. πρωτ. 
3753/25.5.1989 Υπ, Αιγαίου). 

7. την από 2.6.1989 αίτηση της Πολυξένης Κουτρουμπίλα για τον 
χαρακτηρισμό ως διατηρητέου του κτιρίου που βρίσκεται στην οδό Αγ. 
Γεωργίου αρ. 61, στην πόλη της Μυτιλήνης της νήσου ΛΕΣΒΟΥ φερο- 
μένου ως ιδιοκτησία της. 

8. Την από 2.6.1989 αιτιολογική έκθεση του τμήματος Πολιτιστι¬ 
κής Ανάπτυξης της Δ/νσης Περιφερειακής Ανάπτυξης του Υπουργείου 
Αιγαίου. 

9. Την από 5.6.1989 απάντηση της Πολυξένης Κουτουμπίλα ότι 
αποδέχεται τον χαρακτηρισμό ως διατηρητέου του κτιρίου στην οδό Αγ. 
Γεωργίου αρ. 61 στην πόλη της Μυτιλήνης της νήσου Λέσβου φερομέ- 
νου ως ιδιοκτησία της. 

10. Την από 5.6.1989 εισήγηση του Τμήματος Πολιτιστικής Ανά¬ 
πτυξης της Δ/νσης Περιφερειακής Ανάπτυξης του Υπουργείου Αιγαίου, 
αποφασίζουμε: 

1. Χαρακτηρίζεται ως διατηρητέο το κτίριο και ο περιβάλλων χώρος 
του που βρίσκεται στην οδό Αγίου Γεωργίου αρ. 61 της πόλης Μυτιλή¬ 
νης της νήσου Λέσβου, φερόμενο ως ιδιοκτησία Πολυξένης Κουτρου¬ 
μπίλα, όπως φαίνεται σημειωμένο στο σχετικό πρωτότυπο διάγραμμα 
σε κλίμακα 1:100 με τα στοιχεία Α, Β, Γ, Δ, Ε, Ζ, Η, Θ, Α, που θεωρή¬ 
θηκε από τον Προϊστάμενο του τμήματος Πολιτιστικής Ανάπτυξης της 
Δ/νσης Περιφερειακής Ανάπτυξης του Υπουργείου Αιγαίου με την υπ’ 
αριθμ. 4043/1989 πράξη του και που συνοπτικό του αντίτυπο δημο¬ 
σιεύεται με την παρούσα απόφαση. 

2. Στο χαρακτηριζόμενο ως διατηρητέο κτίριο, απαγορεύεται η αλ¬ 
λοίωση ή καταστροφή των επί μέρους αρχιτεκτονικών και διακοσμη-Λ- 
κών στοιχείων του ισογείου. 

Επιτρέπεται η ανακατασκευή του ορόφου με τους παρακάτου όρους: 

α) 0 όροφος θα ανακατασκευασθεί όπως ακριβώς απεικονίζεται στην 
υφιστάμενη κατάσταση με την αυτή αρχιτεκτονική και μορφολογική φυ¬ 
σιογνωμία των όψεων μετά από λεπτομερή αποτύπωση της υφιστάμε¬ 
νης κατάστασης (σχέδια και φωτογραφίες). 

β) Η μελέτη θα υποβληθεί για να θεωρηθεί μαζί με την μελέτη ανα- 
κατασκευής - αποκατάστασης στο τμήμα Πολιτιστικής Ανάπτυξης της 
Δ/νσης Περιφερειακής Ανάπτυξης του Υπουργείου Αιγαίου σε τρεις σει¬ 
ρές. 

γ) Τα υλικά που θα χρησιμοποιηθούν καθώς και οι χρωματισμοί του 
κτιρίου θα υποδειχθούν από την επιτροπή Πολεοδομικού Αρχιτεκτονι- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


χού Ελέγχου (ΕΠΑΕ). 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού στο ισόγειο του χαρακτηριζόμενου ως 
διατηρητέου χτιρίου, καθώς και επεμβάσεις για λόγους λειτουργικούς 
εφόσον δεν αλλοιώνεται ο αρχιτεκτονικός χαρακτήρας του. 

Επιτρέπεται η αντικατάσταση του δαπέδου του ορόφου με πλάκα από 
οπλισμένο σκυρόδεμα, 

4. Δεν επιτρέπεται η τοποθέτηση φωτεινών ή μη επιγραφών κα δια¬ 
φημίσεων στο χαρακτηριζόμενο ως διατηρητέο κτίριο. Επιτρέπεται 
μόνο η τοποθέτηση επιγραφών περιορισμένων διαστάσεων που πληρο¬ 
φορούν για τη χρήση των χώρων του κτιρίου. 


5. Για οποιαδήποτε οικοδομική εργασία στο εξωτερικό και εσωτερικό 
του διατηρητέου και του περιβάλλοντα χώρου του, καθώς και για την 
τοποθέτηση επιγραφών απαιτείται η έγκριση της Επιτροπής Πολεοδο- 
μικού και Αρχιτεκτονικού Ελέγχου (ΕΠΑΕ). 

6. Η ισχύς της παρούσας απόφασης αρχίζει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μυτιλήνη, 6 Ιουνίου 1989 

ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 87625/5002 · (2) 

Έγκριση γενικού πολεοδομικού σχεδίου του οικισμού Σχηματαρ'ιου της 
Κοινότητας Σχηματαρίου (Ν. Βοιωτίας). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 1337/83 «Επέκταση πολεοδομικών σχε- 
δίων, οικιστική ανάπτυξη και σχετικές ρυθμίσεις» (ΦΕΚ 33/Α') και ει¬ 
δικότερα το άρθρο 3. 

2. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα» (ΦΕΚ 137/Α') και ειδικότερα το άρθρο 23 παρ. 1. 

3. Τις διατάξεις του Ν. 1685/87 «Κύρωση και τροποποίηση της 
από 14.11.1986 Πράξεως Νομοθετικού Περιεχομένου «Επιβολή αγο- 
ρανομικού ελέγχου κλπ.» (ΦΕΚ 27/Α') και ειδικότερα το άρθρο 4 παρ. 

2 και την σε εκτέλεση αυτής υπ’ αριθ. 19523/833/3.3.88 απόφαση 
του Αναπληρωτή Υπουργού Περιβάλλοντος, Χωροταξίας και Δημο¬ 
σίων Έργων «Παράταση προθεσμίας έγκρισης γενικού πολεοδομικού 
σχεδίου» (ΦΕΚ 208/Δ’). 

4. Την αριθ. Γ4δ/15883/1903/8.2.88 κοινή απόφαση του 
Υπουργού Προεδρίας,της Κυβερνήσεως και του Αναπληρωτή Υπουρ¬ 
γού Περιβάλλοντος, Χωροταξίας και Δημοσίων Έργων» (ΦΕΚ 142/ 
Β'/88). 

5. Την αριθ. 86537/3679/18.12.1985 απόφαση του Υπουργού 
Περιβάλλοντος, Χωροταξίας και Δημοσίων Έργων «Κίνηση της διαδι¬ 
κασίας σύνταξης του γενικού Πολεοδομικού σχεδίου Σχηματαρίου Βοι¬ 
ωτίας» (ΦΕΚ 7/Δ’/1986). « 

6. Το αριθ. ΑΠ 379/28.7.1986 έγγραφο της Νομαρχίας Βοιωτίας, 
τμήμα πολεοδομίας και πολεοδομικών εφαρμογών προς τις κοινότητες 
Βαγίων, Οινοφύτων και Σχηματαρίου. 

7. Τα αριθ. ΑΠ 4333/26.9.86 και ΑΠ 3939/27.10.87 και 
2822/21.7.87 έγγραφα της Νομαρχίας Βοιωτίας, Τμήμα Πολεοδο¬ 
μίας και Πολεοδομικών Εφαρμογών Λειβαδιάς προς τους αρμόδιους 
φορείς. 

8. Το από 11.6.86 έγγραφο της κοινότητας Σχηματαρίου. 

9. Το αριθ. ΑΠ 8136/26.8.87 έγγραφο της Νομαρχίας Βοιωτίας 
Διεύθυνσης Γεωργίας με συνημμένο το πρακτικό της Ευκαιριακής Νο¬ 
μαρχιακής Επιτροπής. 

10. Το αριθ. ΑΠ 538070/10.11.1986 έγγραφο του Ελληνικού 
Οργανισμού Τουρισμού. 

11. Το αριθ. ΑΠ Φ. 480/24.10.1986 έγγραφο της Δημόσιας Επι¬ 
χείρησης Ηλεκτρισμού (ΔΕΗ) περιοχής Χαλκίδας. 

12. Το αριθ. ΑΠ 19356/24.9.1987 έγγραφο του Υπουργείου Βιο¬ 
μηχανίας, Ενέργειας και Τεχνολογίας. 

13. Το αριθ. 929/2426/1.10.1987 έγγραφο του Οργανισμού Τη¬ 
λεπικοινωνιών της Ελλάδος Α.Ε. ΟΤΕ. 

14. Τα αριθ. 555753/Φ501-3-75/38/11.2.1987 και ΑΠ 
515184/30.10.87 έγγραφα του Οργανισμού Σιδηροδρόμων Ελλάδος 
Α.Ε. ΟΣΕ. 

15. Το γεγονός ότι οι υπόλοιποι φορείς δεν απάντησαν μέχρι σήμερα. 

16. Τις υπ’ αριθ. 2 (πρακτ. 10)/1987 και 4 (πρακτ. 12)/1988 
γνωμοδοτήσεις του Συμβουλίου Χωροταξίας, Οικισμού και Περιβάλλο¬ 
ντος Νομού Βοιωτίας, αποφάσίζουμε: 

1. Εγκρίνεται το γενικό πολεοδομικό σχέδιο (ΓΠΣ) του οικισμού 
Σχηματαρίου της κοινότητας Σχηματαρίου (Ν. Βοιωτίας), όπως τα 
όριά του προσδιορίζονται με κόκκινη γραμμή στο χάρτη Π-1.11 σε κλί¬ 
μακα 1:5000. 

' Κυρίως το ως άνω σχέδιο περιλαμβάνει: 

Α. Την πολεοδομική οργάνωση του οικισμού Σχηματαρίου για την 
επόμενη πενταετία με πληθυσμιακό μέγεθος 7000 κατοίκων περίπου 

μ*. 

α) Την ένταξη στο σχέδιο των πυκνοδομημένων εκτάσεων του προϋ- 
φισταμένου του 1923 οικισμού και την επέκταση του σχεδίου σε εκτά¬ 
σεις αραιοδομημένες και αδόμητες και τη δημιουργία μιάς πολεοδομι- 
κής ενότητας - γειτονιάς με μέση πυκνότητα οικήσεως 140 κατοίκους 
ανά Ηα και μέσο συντελεστή δόμησης 0,75, όπως φαίνεται στους χάρ¬ 
τες Π. 1.4, Π.1.5, Π.1.11. 

β) Τον προσδιορισμό των χρήσεων γης όπως φαίνεται στους χάρτες 


Π. 1.2, Π. 1.3.2, Π.1.11 σε κλίμακα 1:5000 και ειδικότερα: 

- Τον καθορισμό της γενικής κατοικίας σαν κύρια χρήοη σ’ όλο τον 
οικισμό. 

- Τη διατήρηση των κεντρικών λειτουργιών στη σημερινή τους θέση, 
στο κέντρο του οικισμού, κατά μήκος του κεντρικού άξονα και σε ένα κά¬ 
θετο δρόμο στα ανατολικά του. 

- Την ανάπτυξη δύο τοπικών κέντρων, το ένα νοτιοανατολικά του οι¬ 
κισμού και το άλλο νοτιοδυτικά του οικισμού, 

- Τη χωροθέτηση Κέντρου Υγείας βορειοδυτικά του οικισμού. 

- Την παραμονή των εγκαταστάσεων εκπαίδευσης στις σημερινές 
τους θέσεις και τη δημιουργία νέων εγκαταστάσεων νηπιαγωγείων και 
παιδικών - βρεφικών σταθμών. 

- Την απομάκρυνση του νεκροταφείου από τη σημερινή του θέση. 

- Την δημιουργία ελεύθερων χώρων πρασίνου. 

- Δημιουργία σταθμού υπεραστικών συγκοινωνιών κοντά στον ανι¬ 
σόπεδο κόμβο με την Εθνική οδό και πάνω στον περιφερειακό δακτύλιο. 

- Την επαναλειτουργία του σιδηροδρομικού σταθμού Σχηματαρίου, 
με την ανακαίνιση των κτιριακών εγκαταστάσεων, κυρίως σαν εμπορι¬ 
κού σταθμού. 

- Τη δημιουργία μουσείου για τα αρχαιολογικά ευρήματα της Αρ¬ 
χαίας Τανάγρας. 

- Τον καθορισμό των χώρων βορειοανατολικά του οικισμού για συ¬ 
νεργία αυτοκινήτων και νοτιοδυτικά για αποθήκες. 

γ) Τη γενική εκτίμηση της χωρητικότητας της πολεοδομικής ενότη¬ 
τας σε κατοίκους για την επόμενη πενταετία, των αναγκών σε γη για 
κοινωνική υποδομή επιπέδου πόλης, όπως αναφέρεται στους πίνακες 
Α.11.2.1α και Α.1.1.6. 

δ) Τις προτάσεις για την ιεράρχιση του οδικού δικτύου όπως φαίνεται 
στο χάρτη Π.2.1.2. σε κλίμακα 1:5000. Βασικότερες παρεμβάσεις εί¬ 
ναι: 

- Διαπλάτυνση και βελτίωση χάραξης της Εθνικής οδού Αθηνών - 
Λαμίας. 

- Διαπλάτυνση και βελτίωση της αρτηρίας Σχηματαρίου - Δήλεσι. 

- Βελτίωση του αγροτικού δρόμου Σχηματαρίου - Τανάγρας με 
σκοπό την αποφόρτιση τηςΈθνικής οδού από την διακοινοτική κυκλο¬ 
φορία. 

- Δημιουργία περιφερειακού δακτυλίου στον οικισμό, για την ελά¬ 
φρυνση του κέντρου του οικισμού από τη διαμπερή κυκλοφορία. 

— Οργάνωση του εσωτερικού οδικού δικτύου σε σύστημα συλλεκτη- 
ρίων και τοπικού οδικού δικτύου. 

- Οργάνωση δικτύου συστήματος πεζοδρόμων. 

Β. Την πρόταση λήψης μέτρων για την προστασία του περιβάλλοντος 
όπως φαίνεται στο χάρτη Π. 1-9. Βασικότερες παρεμβάσεις είναι: 

- Προστασία του οικισμού από το θόρυβο που προέρχεται από την 
ΕΑΒ, το αεροδρόμιο της Τανάγρας και την Εθνική οδό. 

Γ. τις προτάσεις για τα απαραίτητα έργα και μελέτες δικτύων υποδο¬ 
μής, όπως φαίνονται στους χάρτες Π.2.2.2, Π.2.3.2, Π.2.4.2, 
Π.2.6.2, και Π.2.7.2 σε κλίμακα 1:5000 και ειδικότερα: 
α) Δίκτυο ύδρευσης και αποχέτευσης. 

- Αύξηση παροχής νερού για την κάλυψη των περιοχών επέκτασης. 

— Κατασκευή δικτύου όμβριων με αποδέκτη τον Ασωπό ποταμό. 

- Κατασκευή δικτύου ακαθάρτων και σταθμού επεξεργασίας λυμμά- 
των ανατολικά της κοινότητας Οινοφύτων. 

β) Ενεργειακό σύστημα. 

- Κάλυψη αναγκών σε ηλεκτρική ενέργεια είτε με επέκταση του δευ- 
τερεύοντος δικτύου, είτε με εγκατάσταση νέου υποσταθμού ΔΕΗ. 

γ) Τηλεπικοινωνιακό σύστημα. 

- Κάλυψη αναγκών των περιοχών επέκτασης από υφισταμένους κα¬ 
τανεμητές εάν επαρκούν ή από νέους που θα εγκατασταθούν. 

- Ενίσχυση του υπάρχοντος τηλεφωνικού δικτύου με περισσότερα 
ζεύγη. 

Δ. Τις προτάσεις για την ασφάλεια - προστασία, όπως φαίνεται στους 
χάρτες Π.3.1.2 και Π.3.2 σε κλίμακα 1:5000. 

— Δημιουργία πυροσβεστικού σταθμού στα ανατολικά του οικισμού 
που θα καλύπτει τις ανάγκες και των γύρω οικισμών, των βιομηχανιών 
και της Εθνικής οδού. 

- Δημιουργία δικτύου πυροσβεστικών κρουνών. 

- Καθορισμός χώρων κατάλληλων για τη συγκέντρωση πληθυσμού 

σε περίπτωση σεισμού. 

- Χωροθέτηση εγκαταστάσεων έκτακτης ανάγκης. 

Ε. Ακριβή αντίγραφα των παραπάνω 14 πρωτοτύπων χαρτών και 2 
πινάκων θεωρημένα από τον Προϊστάμενο της Διεύθυνσης Τοπογραφι¬ 
κών Εφαρμογών, με την αριθ. 87625/1988 πράξη του θα είναι αναρ- 
τημένα επί 20 ημέρες τουλάχιστον από την δημοσίευση της απόφασης 
αυτής στην Εφημερίδα της Κυβερνήσεως στο Τμήμα Αρχείου-Σχεδίων, 
της Διεύθυνσης Τοπογραφικών Εφαρμογών του Υπουργείου Περιβάλ¬ 
λοντος, Χωροταξίας και Δημοσίων Έργων, Πουλίου και Αμαλιάδος 17 
για να λάβουν γνώση οι ενδιαφερόμενοι. 

2. Εντός της περιοχής του γενικού πολεοδομικού σχεδίου και ειδικό¬ 
τερα στις εκτός σχεδίου περιοχές που περιλαμβάνονται σ’ αυτό οικοδο¬ 
μικές άδειες που έχουν εκδοθεί με τις προγενέστερα ισχύουσες διατάξεις 


ή έχει υποβληθεί ο πλήρης φάκελλος με τα απαραίτητα για την έκδοση 
της οικοδομικής άδειας στοιχεία μέχρι την ημερομηνία δημοσίευσης της 
παρούσας εκτελούνται όπως εκδόθηκαν ή εκδίδονται βάσει υποβληθέ- 
ντων στοιχείων σε συνδυασμό με τις διατάξεις του Ν. 1577/1985 «Γε¬ 
νικός Οικοδομικός Κανονισμός». 

3. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Μαρτίου 1989 

Ο ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

Αριθ. 46853/2 72 (3) 

Χαρακτηρισμός ως διατηρητέου του κτιρίου που βρίσκεται στον Οικι¬ 
σμό Αγ. Γεωργίου Νηλείας (Ν. Μαγνησίας) και καθορισμός ειδικών 

όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (ΦΕΚ 210/Α"), όπως τροποποιή¬ 
θηκαν με το άρθρο 1 (παρ. 1 και 2) του Ν. 1772/1988 «Τροποποίηση 
διατάξεων του Ν. 1577/1985 «ΓΟΚ» και άλλες σχετικές διατάξεις 
(ΦΕΚ91/Α>. 

2. Τις διατάξεις της αριθ. Γ4δ 15883/1903/8.2.1988 κοινής 
απόφασης του Υπουργού Προεδρίας της Κυβερνήσεως και του Αναπλη¬ 
ρωτή Υπουργού Περιβάλλοντος, Χωροταξίας και Δημοσίων Έργων» 
(ΦΕΚ 142/Β·). 

3. Την από 1.6.1989 αιτι.ολσγική έκθεση της Δ/νσης Πολεοδομικού 
Σχεδιασμού, τμήμα Παραδοσιακών Οικισμών. 

4. Την από 2.6.1989 (αριθ. πρωτ. 46072/4785/2.6.89) σύμ¬ 
φωνη γνώμη της ενδιαφερομένης Γαρυφαλιάς Κοσμόγλου, αποφασί¬ 
ζουμε: 

1. Χαρακτηρίζεται ως διατηρητέο το διώροφο κτίριο που βρίσκεται 
στον Οικισμό Αγίου Γεωργίου Νηλείας του Ν. Μαγνησίας φερόμενο ως 
ιδιοκτησία Γαρυφαλιάς Κοσμόγλου όπως φαίνεται περικλειόμενο με 
μαύρη γραμμή στο σχετικό πρωτότυπο διάγραμμα σε κλίμακα 1:5000 
που θεωρήθηκε από τον Προϊστάμενο της Δ/νσης Τοπογραφικών Εφαρ¬ 
μογών με την αριθ. 46853/1989 πράξη του. Ακριβές αντίγραφό του 


διαγράμματος αυτού θα είναι αναρτημένο στην Δ/νση Τοπογραφικών 
Εφαρμογών Τμήμα Αρχείου Σχεδίων του Υπουργείου Περιβάλλοντος, 
Χωροταξίας και Δημοσίων Έργων επί είκοσι (20) τουλάχιστον ημέρες 
από την επομένη της δημοσίευσης της παρούσας απόφασης στην Εφη¬ 
μερίδα της Κυβερνήσεως. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών 
στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς, εφόσον δεν αλλοιώνεται ο αρχιτε¬ 
κτονικός χαρακτήρας του διατηρητέου κτιρίου. 

4. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων στο διατηρητέο κτίριο. Επιτρέπεται μόνο η τοποθέτηση επι¬ 
γραφών περιορισμένων διαστάσεων που πληροφορούν για την χρήση 
των χώρων του κτιρίου. 

5. Για οποιαδήποε οικοδομική εργασία στο εξωτερικό και εσωτερικό 
του διατηρητέου κτιρίου και στον περιβάλλοντα χώρο του, καθώς και 
για την τοποθέτηση επιγραφών, απαιτείται η έγκριση της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ). 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Ιουνίου 1989 
Ο ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


